Document ID: /roh_data/filtered/fineweb-2-filterrobots_roh.jsonl.gz/15669

Ils 50 kilometers la dumengia èn uschia l’unica cursa per Toni Livers a Lahti. Ils ultims tschintg champiunadis mundials ed ils davos trais gieus olimpics era Toni Livers adina currì la staffetta per la Svizra.
Enstagl dad el han ils trenaders nominà Jason Rüesch da Tavau che curra gest al cumenzament. Lura suanda Jonas Baumann sin il segund tschancun classic ed ils dus tschancuns en stil liber curran sco emprim Dario Cologna e lura Curdin Perl. Per ils dus rutinads Cologna e Perl èsi l'emprima cursa a quels campiunadis mundials da ski nordic.